ERA-ISLA-DETH-TRESOR-WEB	Çò de pejor ère qu’es nòsti viures èren en embaish der esquif e que des cinc fusilhs qu’auíem botat en eth, sonque dus demorauen secs e prèsti: eth mèn que jo auia cuelhut sus es mèns jolhs e auia quilhat entà naut en un movement rapid e instintiu; e eth deth Capitan que l’amiaue botat en bandolèra e que, ena sua qualitat d’òme expèrt, auie suenhat era sua arma dauant de tota preferéncia.